Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 345

9. évfolyam Szakmai előkészítő ismeretek 74 óra Szakmai előkészítő gyakorlatok 148 óra Elmélet és gyakorlat 222 óra SZAKMAI EL ŐKÉSZÍT Ő ISMERETEK Évi óraszám: 74 óra Célok és feladatok Az előkészítő ismeretek oktatásának alapvető célja a humán és a gazdasági-szolgáltatási szakterület általános ismereteinek elsajátítása, a készségek, képességek fejlesztése, valamint olyan ismeretrendszer, tudás és gyakorlati ismeretek kialakítása, amely megalapozza és formálja a humán és a gazdasági-szolgáltatási szakterület szakmacsoportjaihoz szükséges szemléletet. Készítse fel a tanulókat az önálló és csoportban történő tevékenységre, és ezen keresztül megfelelő tapasztalatszerzésre. Erősítse meg a pályaválasztási döntésüket. Az „A” változatú kerettanterv célja alapvetően azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A tanulók elméleti hiányosságainak pótlása ezt a célt szolgálja. Az Egészségkultúra tanításának célja megismertetni a tanulókkal az egészségmegőrzés, egészségfejlesztés jelentősé - gét, hogy mindennapi tevékenységükben, magatartásukban az egészséges életmódra való törekvés megnyilvánuljon. Értesse meg az egészségkultúra fogalmát és biztosítsa a tanulók aktivitását, hangsúlyozza az egészség „érték” jellegét, ami segít a preventív szemlélet kialakításában. A Gazdasági környezetünk oktatásának célja megalapozni a speciális gazdasági ismereteket. A gazdaság működésének bemutatásával, a gazdaságban végbemenő alapfolyamatok megértetésével formálja a tanulók közgazdasági szemléletét. Az alapfogalmak megtanításával tegye lehetővé a gazdasági alapösszefüggések felismerését és alkalmazását a gyakorlatban. Alakítsa ki a tanulókban a logikus gondolkodás képességét, az ok-okozati összefüggések felismerését. Készítse fel a tanulókat az önálló és csoportban történő munkavégzésre is. Fejlesztési követelmények A tantárgy tanulása során fejlődjenek a tanulók tanuláshoz szükséges képességei, a szóbeli és írásos szakmai kommunikációs képességük. Alakuljon ki, fejlődjön, erősödjön meg a tanulók saját szakmai munkájukkal kapcsolatos kötelességtudata, felelősségérzete. Alakuljon ki a tanulókban a feladatmegoldás képessége, érezzék meg a tanulási eredmények, sikerek értékét, örömét. A tantárgyi tevékenység végzése során erősödjék a tanulókban a mások munkájának, eredményeinek, teljesítményeinek tisztelete. A tantárgyi tevékenység során folyamatosan erősödjék a tanulási és szakmai motiváció, váljon tudatos döntéssé a tanulók szakmaválasztása. A tanulók ismerjék fel és utasítsák el a környezetszennyező, természetkárosító tevékenységeket, az ilyen magatartást. Az eredményes tevékenység sikerének öröme adjon kellő motivációt a további haladáshoz. Egészségkultúra: A tanulók tudják elhelyezni az egészségkultúrát a tudományok rendszerében, és legyenek képesek az egészséget erősítő értékek felismerésére és az egészséget megőrző magatartás elsajátítására. Legyenek tisztában az élvezeti cikkek egészségügyi, a káros szenvedélyek egészség- és személyiségromboló hatásaival. 2001/28/II. szám Gazdasági környezetünk: A tanulók tudják megmagyarázni a család szerepét, a gazdasági egységek formáit, szerepét, működését, felépítését. Belépő tevékenységformák Egészségkultúra: Az egészségkultúrával kapcsolatos észlelés, tapasztalás, információk gyűjtése és értelmezése önálló és csoportos formában. Helyzetgyakorlatok, esetmegbeszélések, találkozás, tájékozódó beszélgetés a témában meghívott idegenekkel. Véleményalkotás tanári közreműködéssel. Fogalomalkotás közvetlen észlelés és közvetett tapasztalás alapján. Információk gyűjtése ismeretterjesztő kiadványok, médiák segítségével. A szöveges és képi információk értelmezése, következtetések megfogalmazása. Gazdasági környezetünk: Szöveges és képi információk gyűjtése a tanulók környezetéből: például a család költségvetéséről, a piac résztvevőiről, a termelési módokról. Az információk értelmezése, következtetések megfogalmazása. Egészségkultúra Témakörök Tartalmak Egészségkultúra Az egészségkultúra helye a tudományok rendszerében, kapcsolata a kultúra többi elemével. Egészség Az egészség mint érték; az egészség fogalmának értelmezése. Munka — pihenés — szórakozás. A testi egészség. Mentálhigiéné — lelki egészség. Egészségfejlesztés/ egészségnevelés Az egészséget befolyásoló tényezők. Környezeti ártalmak hatásai az egészségre. A betegség és hatása a szervezetre. Életmód — egészséges életmód. Szenvedélybetegségek Alkoholfogyasztás, dohányzás, drogok, gyógyszerfogyasztás. A szenvedélybetegségek megelőzése és gyógyítása. Partnerkapcsolat Fiúk—lányok barátsága. Szexuális magatartás. A nemi úton terjedő betegségek. Gazdasági környezetünk Témakörök Tartalmak A gazdaság alapjai A szükséglet, az igény és a kereslet. A gazdálkodás. A termelés. A termelés alapfogalmai, a termelés tényezői. A munkamegosztás. Az elosztás, a forgalom. Hasznosság, érték, elégedettség. A csere. Az ügylet (tranzakció). A szerződés, a piac, a jövedelem. A fogyasztás. A fogyasztás tárgyai, a fogyasztás formái. A gazdálkodás formái. Egyszerű újratermelés. Bővített újratermelés. 2001/28/II. szám Témakörök Tartalmak A piac A piac szerkezete. A piac alakulása. Az árak összehasonlítása a piacon. A piac csoportosítása. Piaci kapcsolatok: egyszerű piaci kapcsolatok, bővített piaci kapcsolatok. A piac formái. Az árupiac. A szolgáltatások piaca. Munkaerőpiac: a munkaerőpiac működése, a munkaerőpiac zavarai. Pénz- és tőkepiac: hitelintézetek, pénzpiac, tőkepiac, tőzsde. A piac résztvevői A háztartások. A család szerepe — termelés és szolgáltatás. Családi munkamegosztás. Jövedelemszerzési módok. A jövedelmek felhasználásának módjai. A családi költségvetés készítésének szempontjai. Gazdasági egységek. A gazdasági egységek szerepe. A gazdasági egységek formái. Gazdasági egységek alapítása. A gazdasági egységek működése. A gazdasági egységek felépítése. A továbbhaladás feltételei Egészségkultúra: A tanulók legyenek képesek rendszerezni a környezeti ártalmakat, felvázolni az egészséges életmód ismérveit, a drogfogyasztás veszélyeit, a szenvedélybetegségek megelőzését. Gazdasági környezetünk: A tanulók ismerjék a fogyasztás tárgyait, formáit. Értsék az egyszerű gazdasági tevékenységek alapösszefüggéseit. SZAKMAI EL ŐKÉSZÍT Ő GYAKORLATOK Évi óraszám: 148 óra Célok és feladatok Az előkészítő gyakorlatok oktatásának alapvető célja a humán és a gazdasági-szolgáltatási szakterületen az elmélethez kapcsolódó manuális tevékenységek elsajátításán keresztül a motiváció elősegítése, a megalapozott pályaválasztás erősítése. Készítse fel a tanulókat az önálló és csoportban történő munkavégzésre is. Az „A” változatú kerettanterv célja alapvetően azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. Ezt a célt szolgálja — megfelelő tanulói aktivitás mellett — a tanulók gyakorlati készségeinek, képességeinek továbbfejlesztése. A Viselkedés- és kommunikációs kultúra oktatásának célja a fiatalok mentálhigiénés megsegítése, a különböző élvezeti cikkek használatának prevenciója, a szabad idő kulturált, emberi módú megismertetése, a fiatalok bevezetése a hasznos, személyiségépítő munkába és az életbe. A Gépírás, szövegszerkesztés oktatásának célja a tízujjas vakíráson alapuló helyes írástechnika elsajátítása, a másolási készség megalapozása. A gyakorlati életben általánosan előforduló levelek és egyszerű ügyiratok formai kivitelezése. A sebesség fokozásával és a másolási készség továbbfejlesztésével az üzleti adminisztrációban előforduló bármilyen téma, szöveg másolása és megformázása. A gépírás, szövegszerkesztés a munkához való viszonyt jó irányban befolyásolhatja a kézügyesség felhasználásával, a szakmai munkában várható tevékenységek alapozásaként. A Kreatív gyakorlatok oktatásának célja, hogy a tanulók vizuális kultúráját megalapozza, fejlessze ki ilyen irányú érdeklődésüket, fokozza a kreativitásukat. A Szakmai tanulmányi kirándulások célja, hogy a tanulók konkrét tapasztalatokra építve válasszanak szakterületet. Alakítsa ki a tanulókban a jelenségek megfigyelésének, elemzésének, a következtetések levonásának és a lényegkiemelésnek a képességét. 2001/28/II. szám Fejlesztési követelmények A tantárgy tanulása során — a gyakorlati tevékenységeken keresztül — erősödjön a tanulók motivációja, a szóbeli és írásos szakmai kommunikációs képességük. Alakuljon ki, fejlődjön, erősödjön meg a tanulók saját szakmai munkájukkal kapcsolatos kötelességtudata, felelősségérzete. Alakuljon ki a tanulókban a feladatmegoldás képessége, érezzék meg a tanulási eredmények, sikerek értékét, örömét. A gyakorlati tevékenység végzése során erősödjék a tanulókban a mások munkájának, eredményeinek, teljesítményeinek tisztelete. A tantárgyi tevékenység során váljon tudatos döntéssé a tanulók szakmaválasztása. Az eredményes tevékenység sikerének öröme adjon kellő motivációt a további haladáshoz. Viselkedés- és kommunikációs kultúra: A tanulók ismerjék meg saját személyiségüket, egyéni adottságaikat. Legyenek képesek a helyzetek, a másik ember kommunikációjának pontos felismerésére, toleráns elemzésére, a konfliktusok kezelésére. Gépírás, szövegszerkesztés: A tanulók év végén tíz perc alatt legalább 800 leütés terjedelmű, összefüggő, könnyű, ismeretlen szöveg másolására legyenek képesek vakírással, sortartással, nyomtatott szövegből. Ismerjék a használt szövegszerkesztő program szerkezetét, kezelését. Fogalmazódjanak meg bennük a szakterületekhez kapcsolódó életcéljaik. Kreatív gyakorlatok: Fejlessze a tanulók ábrázolási, rajzolási készségét, esztétikai érzékét, és alakítsa ki a lényegmegragadó képességüket. Belépő tevékenységformák Viselkedés- és kommunikációs kultúra: Dramatikus improvizációk, készségfejlesztő gyakorlatok. Életjátékok, szituációs gyakorlatok, esetek elemzése bemutatás, leírások, filmek, elbeszélések stb. alapján. A szöveges, tárgyi és képi információk értelmezése, következtetések megfogalmazása. Gépírás, szövegszerkesztés: Pontos, megbízható munkavégzés, figyelemösszpontosítás. Helyesírási és olvasási képességek javítása. Kreatív gyakorlatok: Anyagok megfigyelése adott szempontok alapján. Tárgytervezés, alkotás. Kéziszerszámok szakszerű kiválasztása, használata. Viselkedés- és kommunikációs kultúra Témakörök Tartalmak Ismerkedés egymással Ismerkedési gyakorlatok. Az együttlét igényének felkeltése és tudatosítása. A serdülőkor jellemzőinek ismertetése Önvizsgálatok: ki vagyok én, milyen vagyok én. A szükségletek tudatosítása Egyéni sajátosságok megbeszélése. Testi és lelki szükségletek fontossága. A képességek rendszere Önvizsgálatok: ki milyen képességgel rendelkezik. Az értelmi képességek Az értelmi képességek sajátosságai. Fejlesztésükre irányuló gyakorlatok. 2001/28/II. szám Témakörök Tartalmak Motiváció és érdeklődés Önismeret irányába ható gyakorlatok. Az érzelem és akarat Az érzelem és akarat megjelenési formái. Önmagunk megértése — érzelmek, reakciók, gondolatok, tettek jellemzői. Az emberi kapcsolatok Az emberi kapcsolatok jellemzői: hatékony kapcsolatépítés. A kommunikáció fajtái. Kommunikációs gyakorlatok. Konfliktusok a kapcsolatokban Konfliktusmegoldási módok. Elfogadható megoldások gyakorlása. Kommunikáció és problémamegoldás Problémamegoldó készségek. Értékrend és elvárás az életproblémák megoldásában. Önismereti és készségfejlesztő gyakorlatok. Viselkedési stílusok Alkalmazkodás a változó élethelyzetekhez, emberekhez, elvárásokhoz. Identifikáció és empátia fejlesztésére irányuló gyakorlatok. Énkép és teljesítmény Sikerre és kudarcra adott reagálások fajtái. Önismereti gyakorlatok. Gépírás, szövegszerkesztés Témakörök Tartalmak Az írás előkészítése Az írógép működési elve, használatának bemutatása. Számítógépes gépírásoktató program esetén a számítógép és program működési elve, használatának bemutatása. A billentyűzet elsajátítása Ujjtorna az ujjak mozgáskoordinációjának fejlesztésére. Az alapbillentyűk és a szóközbillentyű használatának megtanítása. Az alapsoron, a felső, alsó és a számsoron lévő betűk megtanítása, betűkapcsolatokkal, szó- és mondatgyakorlatokkal. A váltóbillentyűk helyes használatának megtanítása, begyakoroltatása tulajdonnevek, mondatok íratásával. Az írásjelek megtanítása, begyakoroltatása — az érvényben lévő műszaki irányelvek alapján — célirányosan kialakított mondatok íratásával. A másolási készség megalapozása, megszilárdítása Szavak, sorok, mondatok és összefüggő szövegek másolása sortartással, ütemes írással. Önálló sorkialakítás megtanítása és begyakoroltatása. A sorkizárt írásmód megtanítása és begyakoroltatása szövegek íratásával. A tabulátor használatának megtanítása és begyakoroltatása. Kreatív gyakorlatok Témakörök Tartalmak Manuális készségfejlesztő gyakorlat Felkészítés a balesetmentes munkavégzésre. Elemi munkaszokások kialakítása. Síkmértani szerkesztések Pont, egyenes, szakasz. Egyenesek kölcsönös helyzete. Szög, szögpárok. Pont és egyenes, párhuzamos egyenesek távolsága. Síkidomok osztályozása. A kör és részei. Egybevágóság, hasonlóság. 2001/28/II. szám Témakörök Tartalmak Testek ábrázolása A test fogalma. Egyszerűbb síklapú testek és származtatásuk. Forgástestek és származtatásuk. Testek hálózata. Rajzolás Ábrázolási módok összehasonlítása, alkalmazási területe: látszati, axonometrikus, vetületi, magyarázó, eligazító ábra. Nagyítás — kicsinyítés: méretarányban és négyzethálóval. Vonalvezetési gyakorlatok. A fény és árnyék összefüggései. Természeti formák ábrázolása: szabálytalan természeti formák körvonalas, foltban való rajza, tanulmányok természetes formákról. Festés Az akvarellfestéshez szükséges eszközök. Színkeverés. Festési és ecsetkezelési gyakorlatok. Egyszerűbb geometrikus díszítmény tervezése. Szabálytalan természeti formák körvonalas, foltban való rajza, virágok, levelek, gyümölcsök plasztikus ábrázolása. Gyurmázás, formázás Formázás saját készítésű gyurmából. Formázás egyéb formázható anyagból. Szakmai tanulmányi kirándulások Témakörök Tartalmak Szakmai tanulmányi kirándulás Különböző nemzetgazdasági ágazathoz tartozó gazdálkodó szervezetek meglátogatása. Felkészülés a gyakorlóhely látogatására, megfigyelési szempontok kialakítása: — az ott dolgozók tevékenysége, munkafolyamatok, műveletek, — a munkakörülmények, — a munkavédelmi előírások, — a dolgozókkal szemben támasztott pszichikai, fizikai követelmények, — a munkakörök betöltéséhez szükséges iskolai végzettségek, — a továbbképzési lehetőségek. A megfigyelési szempontok alapján ismerkedés a választott szakképesítés tevékenységeivel. A továbbhaladás feltételei Viselkedés- és kommunikációs kultúra: A tanulóknak ismerniük kell önmagukat, a viselkedésüket, magatartásukat és a legkellemesebb tevékenységet személyiségük épülésére. Szituációs gyakorlat önálló eltervezése és lebonyolítása csoportban. Gépírás, szövegszerkesztés: A számítógép kezeléséhez szükséges ismeretek gyakorlati alkalmazása. Év végén összefüggő, könnyű, ismeretlen szöveg másolása vakírással, sortartással, nyomtatott szövegből. Kreatív gyakorlatok: A mindennapi életben előforduló tipikus vizuális közlemények értelmezése. A különféle ábrázolási módok alkalmazása. Gyurmából különböző használati és dísztárgyak, növényi és állati figurák formázása. Szakmai tanulmányi kirándulásokon a megfigyelések összegzése az egyes szakterületeken. 2001/28/II. szám SZAKMAI EL ŐKÉSZÍTÉS AZ AGRÁR ÉS A GAZDASÁGI-SZOLGÁLTATÁSI SZAKTERÜLETRE „A” változat

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes